***Csongrád Város Polgármesterétől*** **M**

**Száma**: Önk/155-1/2023

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő-testületének**

**2023. október 26-ai ülésére**

**Tárgy:** Elvi döntés a [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) szétválása ügyében

**Tisztelt Képviselő-te**s**tület!**

# A [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) 2013. január 1. napjától működik összevont intézményként. A könyvtár és a múzeum szakmai önállóságának biztosítása érdekében az intézmények szétválasztására teszek javaslatot.

# Az államháztartásról  szóló 2011. évi CXCV. törvény (a továbbiakban: Áht.) 11.§ (2) bekezdés második mondata alapján *„Átalakítás az egyesítés, a szétválás, vagy ha az alapító szerv a költségvetési szervet megszünteti, és az átalakítás során a megszüntetett költségvetési szerv jogutódjaként új költségvetési szervet alapít.”* Ugyanezen § (3a) bekezdése alapján *„Az alapító dönthet a költségvetési szerv különválás vagy kiválás útján több költségvetési szervvé szétválásáról. Különválás esetén a különváló költségvetési szerv megszűnik, jogutódjai az átalakítással létrejövő költségvetési szervek. Kiválás esetén a kiválással érintett költségvetési szerv fennmarad, és a kiválással érintett szervezeti egységéből önálló költségvetési szerv jön létre.”* Az Áht. 7/A.§-a értelmében  *„Költségvetési szerv akkor alapítható, ha a közfeladat alaptevékenységként való ellátása ekként biztosítható, a működéséhez szükséges feltételek adottak, az ellátandó feladat hatékonyan teljesíthető és a költségvetési szerv működtetéséhez szükséges pénzügyi fedezet rendelkezésre áll.”* Az Áht. 8.§ (1) bekezdés b) pontja szerint költségvetési szerv alapítására helyi önkormányzati költségvetési szerv esetén a helyi önkormányzat jogosult. Ugyanezen § (3) bekezdése alapján *„Költségvetési szerv alapítása történhet oly módon is, hogy a költségvetési szervből kiválás történik, amely alapján a költségvetési szerv az alapító okirat módosítását követően tovább működik, ezzel egyidejűleg pedig az alapításra vonatkozó szabályok szerint egy új költségvetési szerv jön létre.”*

Az Áht. 105. §  (1) bekezdése alapján *„a költségvetési szerv a törzskönyvi nyilvántartásba való bejegyzésével, a bejegyzés napjával jön létre és a törzskönyvi nyilvántartásból való törlésével, a törlés napjával szűnik meg. A költségvetési szerv létrehozásáról, átalakításáról, illetve megszüntetéséről rendelkező alapító okirat későbbi időpontot, törvény vagy kormányrendelet más időpontot is megállapíthat a létrejövetel, átalakítás, illetve megszüntetés napjaként, ez esetben a kincstár a költségvetési szervet ezen időponttal jegyzi be a törzskönyvi nyilvántartásba, illetve törli a törzskönyvi nyilvántartásból.”*

Fentiek alapján a kiválás tervezett időpontja: **2024. február 1. napja**

A muzeális intézményekről, a nyilvános könyvtári ellátásról és a közművelődésről  szóló 1997. évi CXL. törvény 78/J. §-a alapján:

*„(1)* ***Közművelődési intézmény*** *– ideértve a közművelődési megállapodás keretében működtetett intézményt is – létesítése,* ***átszervezése,*** *megszüntetése, valamint tevékenységének 2 hónapon túli szüneteltetése esetén* ***a testületi döntés meghozatala előtt 30 nappal a miniszter és a*** *82. § szerinti* ***Közművelődési Kerekasztal véleményét be kell szerezni, és annak tartalmát a képviselőtestülettel ismertetni kell.***

*(2) Ha a miniszter és a Közművelődési Kerekasztal a megkereséstől számított 30 napon belül nem nyilvánít véleményt, úgy kell tekinteni, hogy a megkeresésben foglaltakkal egyetért. A miniszter és a Közművelődési Kerekasztal véleménye a képviselőtestületet nem köti döntése meghozatalában.*

*(3) Az (1) bekezdés szerinti* ***átszervezésnek minősül minden olyan fenntartói döntés, amely az alapító okiratnak vagy a közművelődési megállapodásnak a közművelődési intézmény megnevezésében, székhelyében, a közművelődési feladatellátást érintő telephelye megjelölésében vagy törlésében, a közművelődési intézmény alaptevékenységében, a közművelődési feladatellátást érintő kormányzati funkciók, illetve a közművelődési alapszolgáltatások megjelölésében vagy törlésében következik be.*** *Nem minősül átszervezésnek a jogszabályváltozásból eredő kötelező módosítás, illetve az olyan vagyont érintő döntés, amely vagyon a feladatellátáshoz a továbbiakban nem szükséges.”*

A kiválás részleteit tartalmazó javaslat, valamint az intézményi módosító és alapító okiratok tervezetei a soron következő Képviselő-testületi ülésen kerülnek beterjesztésre.

Kérem a Tisztelt Képviselő-testületet az előterjesztés megvitatására és az elvi döntés elfogadására!

**Határozati javaslat**

Csongrád Városi Önkormányzat Képviselő-testülete az „*Elvi döntés a* [*Csongrádi Információs Központ Csemegi Károly Könyvtár és Tari László Múzeum*](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) *szétválása ügyében*”című előterjesztést megtárgyalta, és az alábbi döntést hozta:

# A Képviselő-testület egyetért a [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet) intézményi szétválasztásával.

# A Képviselő-testület utasítja a Jegyzőt, hogy a szétválás (kiválás) módosító és alapító okiratait, valamint az intézményvezető pályázati kiírását készítse elő a soron következő képviselő-testületi ülésre, valamint szerezze be a miniszter, valamint a Csongrádi Közművelődési Kerekasztal véleményét.

Határidő: folyamatos

Felelős: Jegyző

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. [Csongrádi Információs Központ Csemegi Károly Könyvtár és Tari László Múzeum](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638496#datasheet)
4. Irattár

Bedő Tamás

polgármester